У выніку натуральны прырост насельніцтва па выніках мінулага года зафіксаваны ў 83 гарадах і 24 пасёлках гарадскога тыпу. Яшчэ 5 гадоў назад гэтыя лічбы складалі 51 і 17 адпаведна. Не пацвердзіліся і прагнозы скептыкаў адносна паўсюднага вымірання вёскі: натуральны прырост сельскага насельніцтва адзначаны ў Мінскім, Брэсцкім і Мазырскім раёнах. У цэлым жа за мінулы год колькасць жыхароў краіны павялічылася на 17,5 тысячы чалавек. І на пачатак бягучага года склала 9 мільёнаў 498 тысяч. Самым шматлікім рэгіёнам застаецца сталіца: у Мінску пражывае амаль 1,96 мільёна чалавек — кожны пяты жыхар краіны. А з абласцей найбольшая колькасць жыхароў сканцэнтравана на Гомельшчыне — 1,423 мільёна. Ці амаль кожны сёмы жыхар Беларусі.